b'\n_START_ARTICLE_\nSmejalnik in cvililna zavora\n_START_PARAGRAPH_\nSmejalnik in cvililna zavora je knjiga, ki jo je napisal Slavko Pregl, ilustriral pa Kostja Gatnik. Iz\xc5\xa1la je v 12.000 izvodih, leta 1984 v zbirki Velike slikanice pri zalo\xc5\xbebi Mladinska knjiga.\n_START_SECTION_\nO avtorju:\n_START_PARAGRAPH_\nZgodbo Smejalnik in cvililna zavora je napisal avtor Slavko Pregl. Le-ta je rojen leta 1945 v Ljubljani, kjer je tudi do\xc5\xa1tudiral na Ekonomski fakulteti. Bil je glavni in odgovorni urednik Mladine, od leta 2003 pa ima status samozaposlenega v kulturi. Je predsednik dru\xc5\xa1tva Bralna zna\xc4\x8dka, podpredsednik Dru\xc5\xa1tva slovenskih pisateljev in podpredsednik dru\xc5\xa1tva Forum 21. Prejel je veliko nagrad, meddrugim nagrado Grand prix Aleko leta 2003 na mednarodnem nate\xc4\x8daju v Sofiji, za mladinsko literaturo pa Levstikovo nagrado (1978), Ve\xc4\x8dernico (2004) in Desetnico (2005).\n_START_SECTION_\nNarativna analiza:\n_START_PARAGRAPH_\nLiterarna lika sta mladostnika, ki se prito\xc5\xbeujeta nad delom, ki ga morata po\xc4\x8deti; nositi knjige v \xc5\xa1olo, podpirati svin\xc4\x8dnike, ko pi\xc5\xa1ejo doma\xc4\x8do nalogo itd. V zgodbi sta sprva predstvaljena kot zelo nezadovoljna, naveli\xc4\x8dana vsakdana in vsakdanjih stvari. Prav tako jima ni v\xc5\xa1e\xc4\x8d in tarnata nad kosilom, ki ga je pripravila mama, zato ju preplavi slaba volja in mr\xc5\xa1\xc4\x8danje. Z o\xc4\x8detovo pomo\xc4\x8djo ju hitro zasuje smeh, ki se kotali po sobi in po celem stanovanju. S tem, ko o\xc4\x8de Arjanu vklju\xc4\x8di smejalnik in Sanji zategne cvililno zavoro, se poka\xc5\xbee preprostost otrok. Kako hitro se lahko pustijo \xc2\xbbprepri\xc4\x8dat\xc2\xab\xc2\xa0in kako malo je v\xc4\x8dasih pri otrocih potrebno, da so zadovoljni in veseli.'